พอดีลืมยาคุมไว้ที่บ้านคะแต่ตอนนี้มาต่างจังหวัดแล้วลืมไว้ เป็นยาคุมแบบ28เม็ดคะ ควรซื้อแผงใหม่เลยมั้ยคะ แล้วจะต้องกินต่อเม็ดที่กินปัจจุบันหรือยังไงคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ในกรณีนี้สามารถซื้อยาคุมยี่ห้อและประเภทเดียวกันมากินต่อที่เม็ดที่กินค้างไว้ได้เลย หรือถ้าไม่สามารถหาซื้อยี่ห้อยาคุมประเภทเดียวกันได้ อาจจะเริ่มกินแผงใหม่ แต่ควรกินติดต่อกัน 7 วันก่อนจึงจะมีเพศสัมพันธ์ได้ หรืออาจรอให้ประจำเดือนรอบต่อไปมาก่อนค่อยเริ่มกินก็ได้ ในระหว่างนี้ให้มีเพศสัมพันธ์ป้องกันด้วยวิธีอื่นไปก่อนเช่นถุงยางอนามัย